Stirniai

Stirniai on järv Leedus Molėtai rajoonis. Järv asub Molėtaist üheksa kilomeetrit kirdes ja kuulub Nemunase vesikonda. Järv on ida-lääne sihiline ja lookleva kaldaga. Järve kaldad on enamasti kõrged (20-25 meetrit), kohati ka soostunud. Järve idaosa ulatub Labanorase ürgmetsa.

Kaldajoone pikkus on 35,39 kilomeetrit, koos saartega aga 42,84 kilomeetrit. Järves on seitse saart. Bakosa pindala on 18,89 ha, Baniukai saare pindala on  14,16 ha, Blinda pindala 1,12 ha ja Kuliniai saare pindala 0,51 ha. Kolm saart on nimetud pindaladega 0,3 ha, 0,1 ha ja 0,04 ha. Saartel kasvab haruldasi taimeliike. Nende kaitseks on Bakosale rajatud botaaniline kaitseala, kus kasvab 200 liiki soontaimi. Nende seas on karvane naistepuna, harilik näsiniin ja harilik lõhnhein. Kogu Stirniai järv jääb Labanorase regionaalparki ja Stirniai hüdrograafilisele kaitsealale. 

Stirniaisse suubub üheksa nimetut oja. Väljavooluks on Stirnė jõgi, mis suubub Lakajasse.Stirniai. Tarybų Lietuvos enciklopedija, Kd. 4 (Simno-Žvorūnė). – Vilnius: Vyriausioji enciklopedijų redakcija, 1988. 108 lk.

Järve põhjakaldal asuvad Kuliniai, Purvėnai ja Giliosiose külad, kagukaldale jääb Stirniai küla, edelakaldale Mindūnai, idakaldale Kraujeliai, lõunakaldal asuvad Žagarai, Gradniškėse, Miliai, Strižaučiškė, Paąžuoliai, Stroliškiai ja Zamokai külad. Stirniai kagukaldal asub puhkelaager.

Striniai nimi tuleneb metskitse leedukeelsest nimest stirna.Aleksandras Vanagas. Lietuvių hidronimų etimologinis žodynas. 315 lk., – Vilnius: Mokslas, 1981.

Viited

Kategooria:Leedu järved
Kategooria:Molėtai rajoon